ועדת הכספים, כנסת 17, פרוטוקול מספר 784, 2008-05-21 09:30

סטס מיסז'ניקוב: אני פותח את ישיבת ועדת הכספים.

סטס מיסז'ניקוב: 1.

סטס מיסז'ניקוב: צו תעריף המכס והפטורים ומס קנייה על טובין (תיקון מס' 14), התשס"ח-‏2008 (מחשב כף יד משולב עם טלפון)

איריס וינברגר: מדובר על תיקון פרט 818.

איריס וינברגר: פרט 818 מדבר על יבוא אישי של טובין.

איריס וינברגר: מטרת התיקון היא להסדיר מה שקורה ביבוא המסחרי.

איריס וינברגר: מכשיר טלפון סלולרי משולב עם מחשב כף יד, המיסוי עליו הוא 15 אחוזים אך לא יותר מ-300 שקלים.

איריס וינברגר: המחשבים באופן עקרוני פטורים ממס קנייה.

איריס וינברגר: כאן אנחנו מבקשים לתקן גם לגבי היבוא האישי בפרט 818, שהמיסוי יהיה 15 אחוזים מס קנייה אך לא יותר מ-300 שקלים.

יצחק בן ישראל: מה המצב היום אם לא מתקנים?

איריס וינברגר: היום ביבוא אישי זה פטור ממס קנייה.

חיים אורון: אם אתה קונה בחנות, אתה משלם מס.

חיים אורון: אם אתה מביא בכיס מאמריקה, אתה לא משלם מס.

יצחק בן ישראל: למה המחשבים פטורים וזה לא פטור?

איריס וינברגר: באופן עקרוני מחשבים פטורים ממס קנייה וטלפונים סלולריים חייבים במס קנייה בגובה 15 אחוזים.

איריס וינברגר: רוצים להשוות את התנאים של היבוא האישי ליבוא המסחרי.

יעקב ליצמן: למה?

יעקב ליצמן: אדם מביא טלפון אישי.

איריס וינברגר: עד 200 דולר כאשר אדם מייבא אתו ועובר דרך המסלול הירוק בשדה התעופה, הוא פטור.

איריס וינברגר: מדובר כאן על יבוא אישי באמצעות הדואר, מדובר על יבוא אישי מעל 200 דולר.

יעקב ליצמן: למה הוא היה פטור עד עכשיו?

איריס וינברגר: מדובר על יבוא אישי רגיל מעל 200 דולר.

איריס וינברגר: טלפון רגיל סלולרי היה חייב ב-15 אחוזים מס קנייה.

יעקב ליצמן: מה היה עד היום?

יעקב ליצמן: למה הוא היה פטור עד היום?

איריס וינברגר: הטלפון המשולב עם המחשב מסווג כמחשב ולא כטלפון.

איריס וינברגר: לכן יצאה לקונה שדווקא הטלפון הזה שמשולב עם מחשב, היה פטור.

סטס מיסז'ניקוב: מחשב שאני מביא אישית פטור.

איריס וינברגר: כן.

קריאה: טלפון שמשולב עם מחשב, סיווגו אותו כמחשב.

יצחק בן ישראל: הוא לא טלפון שמשולב עם מחשב אלא הוא מחשב שמשולב עם טלפון.

יצחק בן ישראל: מחשב בבית גם משולב עם טלפון.

יצחק בן ישראל: גם על זה עכשיו יהיה מס קנייה?

איריס וינברגר: מדובר על מחשב כף יד.

יצחק בן ישראל: מחשב כף יד הוא מחשב.

איריס וינברגר: מה שקרה הוא שמיסו – וזה עבר את ועדת הכספים – מחשב כף יד משולב עם טלפון בפרט הכללי של מחשבים, שם זה מסווג, מיסו אותו באופן מתחשב.

איריס וינברגר: לא מיסו אותו ב-15 אחוזים כמו טלפון סלולרי רגיל אלא מיסו רק את המרכיב של הטלפון.

איריס וינברגר: מיסו 15 אחוזים אך לא יותר מ-300 שקלים.

יעקב ליצמן: מחשבי כף יד שקונים כאן, יש עליהם מיסוי?

איריס וינברגר: ודאי.

יעקב ליצמן: מחשב כף יד שמביאים, אין עליו מיסוי?

יעקב ליצמן: אין.

יעקב ליצמן: אם כך, מה ההבדל?

יעקב ליצמן: רק בגלל שזה מחובר לטלפון, צריך להיות על זה מיסוי?

חיים אורון: אני הלכתי ברחוב מאה שערים ואני רוצה לקנות מחשב כף יד.

חיים אורון: מטילים על זה מס 15 אחוזים.

יצחק בן ישראל: לא.

איריס וינברגר: כן.

איריס וינברגר: אך לא יותר מ-300 שקלים.

יצחק בן ישראל: אם אתה קונה מחשב כף יד בלי טלפון, אין מיסוי.

יעקב ליצמן: אם קונים את זה בארץ, אותו מחשב בלי הטלפון, יש מיסוי או אין מיסוי?

איריס וינברגר: אין.

יעקב ליצמן: כאשר מביאים את זה ביבוא אישי?

יצחק בן ישראל: גם אין.

איריס וינברגר: מדובר על מחשבי כף יד עם טלפון משולב בפנים.

חיים אורון: אם אתה קונה את זה או מייבא את זה, אין מס.

יצחק בן ישראל: אם זה בלי טלפון.

חיים אורון: אם זה בלי טלפון.

חיים אורון: אם אתה קונה את זה בארץ, יש 15 אחוזים מס.

חיים אורון: אם אתה מביא את זה דרך הדואר באינטרנט, הרווחת 15 אחוזים שיכול להיות עד 300 שקלים.

חיים אורון: אומר המשרד שהוא לא רוצה לתת יתרון.

יעקב ליצמן: אני רוצה להבין את החלוקה.

יעקב ליצמן: איזה יבוא אישי פוטרים?

חיים אורון: את זה פוטרים.

יעקב ליצמן: לא, אני מדבר על יבוא אישי.

חיים אורון: עד 200 דולר פוטרים אותך אם זה טלפון סלולרי או אם זאת פצצת אטום.

חיים אורון: עברת את השלב הזה של ה-200, הבאת מוצר יותר יקר, הוא נכנס לגדר מוצר שצריך להיות במכס ואם הוא מחשב, הוא פטור.

איריס וינברגר: כאשר נדבר על פרט 614 נדבר על יבוא אישי שהוא פטור.

איריס וינברגר: מעבר ליבוא האישי שאדם מביא אתו, עד 200 דולר הוא פטור.

איריס וינברגר: חבר הכנסת ליצמן, אם היום אתה מייבא באופן אישי טלפון סלולרי בדואר שעולה מעל 50 דולר, אתה חייב לשלם 15 אחוזים מס קנייה.

איריס וינברגר: למה אותם טלפונים משוכללים שמשולבים עם מחשב כף יד, דווקא אלה צריכים להיות פטורים?

יעקב ליצמן: אני רוצה ממך התחייבות לעוד דבר.

יעקב ליצמן: ממילא אני אצביע נגד, אבל גם אם יאשרו את זה, הרי בדרך כלל דברי אלקטרוניקה כאלה, תוך חצי שנה הם לא שווים כלום.

יעקב ליצמן: האם תורידו את המס מיד כאשר ירד המחיר?

איריס וינברגר: אם ירד המחיר?

יעקב ליצמן: המחיר ירד תוך חצי שנה ואני אומר זאת על אחריותי, בלי לדעת על מה מדובר.

יעקב ליצמן: מכשיר אלקטרוניקה, מחירו ירד תוך חצי שנה.

איריס וינברגר: תלוי אם זה יהיה חייב במס או לא יהיה חייב במס.

יעקב ליצמן: אז המחיר יורד מתחת לקו.

חיים אורון: היא מדברת אתך על יבוא אישי.

יעקב ליצמן: גם ביבוא אישי יש רף.

יצחק בן ישראל: נדבר לחוד על מחשבים ולחוד על טלפונים ואחר כך על דבר שהוא משולב, כי אחרת לא נצא מזה.

יצחק בן ישראל: מחשבים זה יצור אחד, טלפונים זה יצור שני, ומחשב משולב עם טלפון הוא יצור שלישי.

יצחק בן ישראל: נתחיל מהמחשבים – עליהם אין מס קנייה.

יצחק בן ישראל: אישי, בחוץ, יבוא, לא משנה, אין עליהם מס קנייה כי מדינת ישראל חושבת שטוב שיהיה לאנשים מחשבים ובעצם היא מעודדת בזה את המחשוב של האנשים.

איריס וינברגר: נכון.

איריס וינברגר: כבר הרבה שנים.

יצחק בן ישראל: על טלפונים יש מס קנייה.

איריס וינברגר: נכון.

יצחק בן ישראל: דרך אגב, לדעתי אפשר היה לטעון את אותה טענה גם על הטלפונים כי התרומה של הכלכלה היא ברורה, אבל נגיד שזה המצב.

יצחק בן ישראל: על מחשבים אין מס קנייה, על טלפונים יש מס קנייה.

יצחק בן ישראל: יש דבר חדש – נדמה לכם שהוא חדש למרות שהוא לא חדש – וזה מחשב כף יד עם טלפון ועכשיו אתם אומרים שיש בעיה.

יצחק בן ישראל: לפני שמחליטים אם ביבוא אישי זה יהיה כך או כך, צריך בכלל לשאול אם הדבר הזה הוא מחשב או טלפון.

יצחק בן ישראל: תנו לי רגע לומר לכם משהו מהצד המקצועי.

יצחק בן ישראל: זה רק עניין של זמן ואתם תוך שנה לא תרצו יותר טלפונים כי כולם יהיו כך.

יצחק בן ישראל: שנית, גם המחשבים שבבית הם כבר יהיו טלפונים.

יצחק בן ישראל: המחשב שלי בבית הוא טלפון אבל עוד לא עליתם על זה.

יצחק בן ישראל: גם במחשב שלי בבית אפשר לדבר, הילדים שלי מדברים דרך המחשב כבר שנים ושואלים אותי מה אני מוציא כסף על טלפונים.

יצחק בן ישראל: אם כן, מחר נמסה גם את המחשבים בבית?

יצחק בן ישראל: אני מציע להגדיר את הדבר הזה כמחשב ובזה לגמור את כל הבעיה.

יצחק בן ישראל: מחשב פאלם הוא מחשב.

יצחק בן ישראל: כל מי שיש לו פאלם יודע שהטלפון שבו לא טוב.

איריס וינברגר: אבל האייפון למשל מאוד טוב.

יצחק בן ישראל: גם האייפון.

יצחק בן ישראל: אנשים לא קונים את זה כטלפון אלא קונים אותו כמחשב.

איריס וינברגר: היצור המעורב של טלפון עם מחשב ממוסה במדינת ישראל.

איריס וינברגר: ביבוא המסחרי שלו הוא ממוסה ב-15 אחוזים כמו טלפון סלולרי רגיל אך לא יותר מ-300 שקלים.

חיים אורון: אם חבר הכנסת בן-ישראל צודק, צריך לבטל את ה-15 אחוזים על הכל.

יצחק בן ישראל: זה בדיוק מה שאני אומר.

חיים אורון: אם לא ביטלו על הכל, המצב שבו הקבוצה שהיא יותר מתוחכמת – ואני אומר בגלוי – ואין לה בעיה להשיג את זה, הבן שלי במחשב מביא ביבוא אישי מה שאני לא יודע להביא מחנות נעליים, אני לא חושב שהקבוצה הזאת צריכה לקבל בונוס על המס.

חיים אורון: לכן שיהיה אחיד.

חיים אורון: אם ההגיון שלך הוא נכון, שהמעברים מאוד גדולים היום, צריך לקבל החלטה עקרונית לגבי כל דבר שהוא מחשב.

סטס מיסז'ניקוב: אני מוריד את הנושא הזה מסדר היום כי אני רוצה משמעות הרבה יותר רחבה.

איריס וינברגר: יש לנו בעיה של חודשיים.

סטס מיסז'ניקוב: לי אין שום בעיה.

סטס מיסז'ניקוב: אני רוצה להבין את זה יותר.

סטס מיסז'ניקוב: אני לא רוצה להחליט עכשיו.

סטס מיסז'ניקוב: אני גם שוכנעתי על ידי חבר הכנסת בן-ישראל.

חיים אורון: יש כאן לוח זמנים.

סטס מיסז'ניקוב: תן לי אפשרות גם להבין את זה.

איריס וינברגר: עכשיו המס מוטל ביבוא מסחרי.

סטס מיסז'ניקוב: אני לא רוצה להצביע היום על משהו שאני לא מבין.

חיים אורון: אם הוועדה לא מאשרת, זה פוקע.

ראובן ריבלין: אנחנו יכולים לאשר את זה ולבקש דיון חוזר בעוד חודשיים.

סטס מיסז'ניקוב: לא, אני לא רוצה לאשר את זה.

ראובן ריבלין: אני מכבד את רצונך, אבל אני אומר מבחינת הפרוצדורה שאנחנו יכולים לקבוע שאנחנו מאשרים את זה לחודשיים באופן זמני עד אשר יהיה דיון יותר מעמיק.

סטס מיסז'ניקוב: אנחנו נקיים דיון יותר מקיף בשבוע הבא.

סטס מיסז'ניקוב: 2.

סטס מיסז'ניקוב: צו תעריף המכס והפטורים ומס קנייה על טובין (תיקון מס' 18), התשס"ח-2008 (פרט 614)

איריס וינברגר: פרט 614 בעצם מסדיר נושא של יבוא אישי.

איריס וינברגר: עד היום יבוא אישי דרך הדואר באריזות עד 50 דולר, היה פטור ממכס וממס קנייה למעט טבק ומוצריו, סיגריות.

איריס וינברגר: בצו החדש הסדרנו את פרט 614 בהיבט הזה: מחד, הרחבנו ונתנו אפשרות לפטור עד 75 דולר להלבשה, ספרים והנעלה, כל זמן שמדובר בחבילת שי והגדרנו מהי חבילת שי.

איריס וינברגר: כמו כן הבהרנו לעניין ה-50 דולר שלא ייכנס בפרט הזה לא סיגריות, טבק ומוצריו, וגם לא מוצרי אלכוהול.

איריס וינברגר: מה שקרה זה שבשנים האחרונות היה ניסיון לעשות שימוש מסחרי בפרטים האלה, בגלל האינטרנט.

איריס וינברגר: אנשים רצו ליצור להם מחסן לוגיסטי בקפריסין ואנשים יזמינו מהם דרך האינטרנט והם ייבאו יבוא מסחרי ויחלקו לאנשים.

איריס וינברגר: אנחנו מנענו את זה.

איריס וינברגר: רצינו עכשיו באמת להסדיר את זה ולקבוע בתוך הפרט עצמו שמדובר ביבוא אישי, לקבוע את המחיר כמחיר בערך של העסקה, לקבוע מהי חבילת שי ולהגדיל את הפטור, ובמקביל אמור להיות מונח לפניכם גם תיקון לתקנות מס ערך מוסף.

איריס וינברגר: מדובר על חבילות נשלחות בדואר ולא על הפטור שמקבלים כאשר עוברים במכס.

אורית נוקד: אני למשל קניתי משהו ואני שולחת אותו הביתה, אני צריכה לשלם עבור זה?

איריס וינברגר: לא זאת הסיטואציה.

איריס וינברגר: זאת גם אופציה אבל לא זאת הסיטואציה.

איריס וינברגר: אנחנו יוצרים כאן פטור.

איריס וינברגר: את יושבת היום באינטרנט ואת מזמינה משהו מארצות-הברית חליפה שעולה 500 דולר ושולחים לך את זה בדואר לארץ.

איריס וינברגר: הטובין האלה, מאחר שהמחיר שלהם הוא 500 דולר, את צריכה לשלם עליהם מס כמו שהיית קונה מחנות בארץ.

איריס וינברגר: היום, כאשר היבוא האישי דרך האינטרנט הוא כל כך קל, לא נכון לפגוע בעסקים המקומיים במדינת ישראל באופן שאם אתה מתוחכם ואתה מייבא באמצעות הדואר דרך האינטרנט, אין לך מע"מ, אין לך מס קנייה אם יש על המוצר הזה וכולי.

איריס וינברגר: היה מקרה שחילקו אופנוע ושלחו את חלקי החילוף של האופנוע שבארץ חייבים מס קנייה.

יצחק בן ישראל: אני מזמין היום באינטרנט, חוץ מטבק ומוצריו, עד 50 דולר אני פטור.

יצחק בן ישראל: את אומרת שאת מבטלת את הפטור הזה.

איריס וינברגר: לא.

יצחק בן ישראל: את אומרת שאת מבטלת את הפטור הזה ואת מחליפה אותו בפטור אחר.

יצחק בן ישראל: הפטור האחר הוא 75 דולר ולא 50 דולר אבל רק אם זה מתנה, אבל זה לא הסיפור.

יצחק בן ישראל: אמרתי לך שאני מזמין באינטרנט, זה הסיפור שכולם עושים ואני לא מדבר על מתנה שדודה שלי שלחה לי.

איריס וינברגר: עד 50 דולר נשאר פטור.

איריס וינברגר: לכן אמרתי לא.

איריס וינברגר: עד 50 דולר נשאר פטור ובלבד שזה יהיה יבוא אישי ולא יבוא מסחרי.

איריס וינברגר: הגדרנו שזה יבוא אישי של אדם לצרכיו.

איריס וינברגר: פרט 614 אומר: "טובין המיובאים במשלוחי דואר או משלוחי אוויר הארוזים באריזה אחת או בכמה אריזות, מיועדים לשימוש עצמי" – לא חבילת שי.

איריס וינברגר: פרט 1000 לא מדבר על חבילות שי אלא מדבר על טובין למעט טבק, כוהל ומשקאות משכרים ובלבד שמחיר העסקה שלהם אינו עולה על 50 דולר.

איריס וינברגר: עד 50 דולר, זה הכל.

איריס וינברגר: הגדלנו יותר מהפטור שהיה קיים ל-75 דולר כאשר מדובר בחבילת שי על ספרים, הלבשה והנעלה.

איריס וינברגר: הרבה פעמים הסבתא שולחת לנכדים, מישהו שמטייל שולח לאימא, הדברים האלה של הלבשה, הנהלה וספרים, אנחנו נותנים פטור כאשר זה חבילת שי עד 75 דולר.

איריס וינברגר: ההזמנה באינטרנט, עד 50 דולר.

יצחק בן ישראל: איך אני אוכיח שזה שי?

קריאה: השימוש במונח שי הוא קצת בעייתי כאן

קריאה: כי זה למעשה טובין שנשלחים לישראל.

קריאה: גם אתה יכול לקנות את זה שם ולשלוח את זה לישראל.

איריס וינברגר: בדרך כלל אם אתה רוכש משהו בחנות בחוץ לארץ, מצורף לחבילה חשבון כי אתה שילמת.

איריס וינברגר: מצורף חשבון של החנות.

יצחק בן ישראל: הסבתא צירפה חשבון.

יצחק בן ישראל: איך אנחנו יודעים שזה שי?

איריס וינברגר: בדרך כלל סבתא לא מצרפת חשבון כשהיא שולחת מתנה.

איריס וינברגר: היא רק מצהירה על הערך.

איריס וינברגר: 3.

איריס וינברגר: תקנות מס ערך מוסף (תיקון), התשס"ח-2008 (פרט 614 בצו תעריף המכס והפטורים ומס קנייה על טובין)

איריס וינברגר: כדי להקל ולייעל את זה, יש את תקנות מע"מ שאנחנו מחילים.

יצחק בן ישראל: המצב היום הוא שמישהו מזמין דרך האינטרנט, פטור עד 50 דולר וזה יישאר 50 דולר?

איריס וינברגר: כן.

איריס וינברגר: למעט ביגוד, הנעלה והלבשה שהעלו את זה ל-75 דולר.

יצחק בן ישראל: אם זה שי.

איריס וינברגר: אם זה מיחיד.

יצחק זיו: המילה "שי" מטעה.

יצחק זיו: אני רוצה שיורידו את המילה "שי" ושהיא לא תהיה.

איריס וינברגר: יש כאן הקלה בהיבט הזה.

יצחק בן ישראל: לא אמרתי שיש החמרה אבל אני לא רואה מה ההבדל.

יצחק זיו: המילה "שי" היא מילה בעייתית שצריך להוריד אותה.

מירב תורג'מן: הם הבהירו את הסכום, מה זאת חבילת שי, מה הסכום של ה-50 דולר כולל, אם אלה דמי ההובלה או רק הערך המקומי.

מירב תורג'מן: העלו את הסכום ל-75 דולר לביגוד, הנעלה והלבשה.

איריס וינברגר: שנשלחים מיחיד בחוץ לארץ ליחיד בארץ.

מירב תורג'מן: נעזוב את המונח "שי".

יצחק זיו: אז תורידי אותו.

מירב תורג'מן: יש שם הגדרה.

מירב תורג'מן: יש הסבר מה זה שי.

יצחק בן ישראל: מחר יקימו כאן ארבעה משרדים שיבדקו את השי הזה.

איריס וינברגר: לא נותנים לנו כוח אדם לדברים שאנחנו צריכים.

יצחק בן ישראל: אני קונה ומקבל הרבה ספרים בדואר.

יצחק בן ישראל: פקיד הדואר תמיד מבלבל לי את המוח, כאן אתה צריך לשלם, כאן אתה צריך לשלם כך, מע"מ וכולי.

יצחק בן ישראל: כל פעם הוא רוצה שאני אראה לו כל מיני דברים.

יצחק בן ישראל: אני אומר לכם שאתם מסבכים סתם את החיים.

איריס וינברגר: אולי אני אסביר לך.

סטס מיסז'ניקוב: לא, את לא תסבירי כי כבר אין לנו זמן לזה.

סטס מיסז'ניקוב: אם אתה מתעקש, גם את זה אני אוריד מסדר היום.

יצחק בן ישראל: לא, אני לא מתעקש.

יצחק זיו: השאלה אם אפשר להוריד את המילה "שי".

סטס מיסז'ניקוב: אנחנו מצביעים על צו תעריף המכס והפטורים (מס קנייה על טובין) (תיקון מס' 18) (פרט 614).

סטס מיסז'ניקוב: ה צ ב ע ה אושר אנחנו מצביעים על תקנות מס ערך מוסף (תיקון) (פרט 614 בצו תעריף המכס והפטורים ומס קנייה על טובין).

סטס מיסז'ניקוב: ה צ ב ע ה אושר תודה.